ტალინის პორტი

ტალინის პორტი — ( Port of Tallinn)  ესტონეთისა და ბალტიის ქვეყნების უდიდესი საპორტო კომპანიაა, რომელსაც ოთხი პორტი აქვს. ტალინის პორტს ეკუთვნის ორი სამგზავრო პორტი (ძველი პორტი და სარემაას პორტი) და ორი სატვირთო პორტი (მუგას პორტი და პალდისკის სამხრეთ პორტი). როგორც მგზავრთა რაოდენობის, ისე სატვირთო ნაკადების გათვალისწინებით, ტალინის პორტი ასევე ერთ-ერთი უდიდესი საპორტო კონცერნია ბალტიის ზღვის სანაპიროზე.
250px|მინი|მარცხნივ|ტალინის პორტი დილით. 2010 წ.
კომპანიას ასევე ეკუთვნის პორტების მახლობლად მდებარე მუგას, პალდისკის სამხრეთ პორტისა და საარემაას ინდუსტრიული პარკები და ყინულმტეხი „ბოტნიკა“. პალიასარეს პორტი სატვირთო პორტია, რომლის გასხვისებასაც აპირებს ტალინის პორტი. ეს არის წლის განმავლობაში სანაოსნო და ადვილად მისადგომი პორტები. მუგას პორტი საკმარისად ღრმაა იმისათვის, რომ მიიღოს ყველა გემი, რომელიც დანიის სრუტეებს გადის.
ტალინის პორტი მომსახურებას სთავაზობს landlord-ბიზნეს მოდელის საფუძველზე, ანუ ფლობს, მართავს და ავითარებს ნავმისადგომებს, აკვატორიუმებს და მათ მიმდებარე ტერიტორიებს, აქირავებს მიწას სატვირთო ოპერატორებზე, არეგულირებს გემების მოძრაობას აკვატორიუმებში და უზრუნველყოფს უსაფრთხო ნავიგაციას პორტის წყლებში. ტალინის პორტს ეკუთვნის სამგზავრო ტერმინალები და მგზავრების მომსახურებისთვის საჭირო სხვა ნაგებობები, ხოლო სატვირთო პორტებში სუპერსტრუქტურა ეკუთვნის სატვირთო ოპერატორებს."Port of Tallinn surges nearly 20% minutes after trading begins" ERR, 13 June 2018.
250px|მინი|მარცხნივ|ძველი ქალაქის პორტი, ტალინი.
2018 წლის ივნისიდან ტალინის პორტის აქციები განთავსებულია ტალინის საფონდო ბირჟაზე. კომპანიის მთავარი აქციონერი ესტონეთის რესპუბლიკაა.
2017 წელს კომპანიის პორტები გაიარა 10.6 მილიონმა მგზავრმა და 19.2 მილიონმა ტონა ტვირთმა. 2018 წლის ბრუნვამ 130.6 მილიონი ევრო შეადგინა.ASi Tallinna Sadam 2018. a auditeeritud majandusaasta aruanne ja dividendiettepanek Börsiteade

ტალინის პორტის შვილობილი კომპანია TS Laevad OÜ უზრუნველყოფს ბორნების მიმოსვლას ესტონეთის დიდ კუნძულებსა და მთავარ ხმელეთს შორის. კონცერნს ეკუთვნის ხუთი ბორანი და ყინულმტეხი „ბოტნიკა“.

ისტორია
300px|მინი|მარჯვნივ|2018 წლის 13 ივნისს, Nasdaq-ის ტალინის საფონდო ბირჟაზე ტალინის პორტის აქციებით ვაჭრობის პირველი დღე საფონდო ბირჟის ზარის სიმბოლური რეკვით აღინიშნა.
1991 წლის 24 დეკემბერს ესტონეთის რესპუბლიკის მთავრობამ გადაწყვიტა, რომ ტალინის საზღვაო სატვირთო პორტი ტალინის ახალ პორტთან ერთად გაერთიანებინა სახელმწიფო საწარმოდ „ტალინის პორტი“.
სახელმწიფო საწარმო ტალინის პორტი დაარსდა 1992 წლის აპრილში, მისი წინამორბედი ტალინის საზღვაო სატვირთო პორტი შედიოდა ესტონეთის საზღვაო ნაოსნობის სამრეწველო გაერთიანებაში.
1996 წელს სახელმწიფო საწარმო ტალინის პორტი გადაკეთდა სააქციო საზოგადოება ტალინის პორტად, რომლის ერთადერთი აქციონერი ესტონეთის რესპუბლიკაა.

2004 წლის 17 მარტს დარეგისტრირდა AS ტალინის პორტისა და AS NT Marine-ის მიერ შექმნილი კომპანია Aktsiaselts Green Marine.
2004 წლის გაზაფხულზე ძველ პორტში გაიხსნა პირველი სპეციალურად საკრუიზო გემებისთვის აშენებული ნავმისადგომი.
2005 წელს დარეგისტრირდა შვილობილი კომპანია Osaühing TS Shipping.
2014 წლის 17 მაისს ძველ პორტში გაიხსნა უფრო დიდი ნავმისადგომი, განკუთვნილი საკრუიზო გემებისთვის.
2014 წლის 19 ივნისს დარეგისტრირდა შვილობილი კომპანია TS Laevad OÜ.
2016 წლის 1 ოქტომბრიდან შვილობილი კომპანია OÜ TS Laevad-ის მეშვეობით უზრუნველყოფილია ბორნების მიმოსვლა ესტონეთის მთავარ ხმელეთსა და ორ უდიდეს კუნძულს - საარემაასა და ჰიიუმაას - შორის.
2018 წლის 13 ივნისს ტალინის პორტის აქციები განთავსდა ტალინის საფონდო ბირჟაზე.

ჯგუფის კომპანიები
ჯგუფის სათავო კომპანიაა AS ტალინის პორტი.
შვილობილი კომპანიები:

TS Laevad OÜ – ესტონეთის სახელმწიფოსთან დადებული გრძელვადიანი ხელშეკრულების საფუძველზე ახორციელებს მთავარი ხმელეთის ბორნების კავშირს სარემაასთან და ჰიუმაასთან.
OÜ TS Shipping უზრუნველყოფს მრავალფუნქციური გემით, ყინულმტეხ „ბოტნიკა“ მომსახურებას ესტონეთის რესპუბლიკისთვის და ახორციელებს წყალქვეშა ან წყალზედა სამუშაოებს ზღვაში ნავთობისა და გაზის მრეწველობისთვის.

ორივე კომპანიაში ტალინის პორტის წილი 100%-ია.
გარდა ამისა, ტალინის პორტს აქვს 51%-იანი წილი AS Green Marine-ში, რომლის ეკონომიკური საქმიანობა მოიცავს გარემოსდაცვით საზღვაო და საპორტო მომსახურებას, საზღვაო დაბინძურების პრევენციის, ლოკალიზაციისა და ლიკვიდაციის პრაქტიკული საკითხების გადაწყვეტას საერთაშორისო სტანდარტების შესაბამისად. ასევე, Green Marine გემებს უწევს ნარჩენების მართვის მომსახურებას და ორგანიზებას უკეთებს ამას ტალინის პორტებში.

პორტები
ძველი პორტი
ესტონეთის უდიდეს სამგზავრო პორტში ჩერდება როგორც ბორანები, ისე საკრუიზო გემები, აქედან გადიან Tallink-ის, Eckerö Line-ის, Viking Line-ის და St. Peter Line-ის ბორანები. მგზავრების მომსახურებისთვის პორტში არის A-, B- და D-ტერმინალები. მომსახურებული მგზავრების რაოდენობით პორტი სტოკჰოლმისა და ჰელსინკის შემდეგ ბალტიის ზღვის ჩრდილოეთ რეგიონის მესამე სამგზავრო პორტია.

მუგას პორტი
ესტონეთის უდიდეს და უღრმეს სატვირთო პორტში აკვატორიუმის სიღრმე 18 მეტრამდე აღწევს, რაც საშუალებას იძლევა მომსახურება გაეწიოს ყველა გემს, რომელიც დანიის სრუტეებს გადის.

პალდისკის სამხრეთ პორტი
დაწვრილებით სტატიაში "პალდისკის სამხრეთ პორტი"
პალდისკის სამხრეთ პორტი არის მუდმივად მზარდი სატვირთო პორტი.

საარემაას პორტი
ნინასეს სოფელში, კუდემას ყურის ნაპირას მდებარე სარემაას პორტი სპეციალურად დაგეგმილი და აშენებულია საკრუიზო გემების მომსახურებისთვის.

ტალინის პორტი საფონდო ბირჟაზე
ტალინის პორტის აქციები განთავსებულია ტალინის საფონდო ბირჟის ძირითად სიაში 2018 წლის 13 ივნისიდან. 2022 წლის 20 დეკემბრის მდგომარეობით განთავსებულია 263,000,000 აქცია.  აქციის სავაჭრო სიმბოლოა TSM1T და ISIN კოდი EE3100021635. 2021 წელს კომპანიის ღირებულება ბირჟაზე 3.2%-ით გაიზარდა. 2021 წელს კომპანიის აქციებით განხორციელდა 60,899 გარიგება (2020: 47,555), რომლის ფარგლებშიც მფლობელები შეიცვალა 19.3 მილიონმა აქციამ. ამ გარიგებების ბრუნვამ 36.7 მლნ ევრო შეადგინა (2019: 36.1 მლნ ევრო).
2022 წლის 21 დეკემბრის მდგომარეობით, კომპანიის საბაზრო ღირებულებაა 36.9 მილიონი ევრო. ტალინის პორტი Nasdaq ბალტიის ბირჟის სიდიდით მერვე კომპანიაა.
2021 წლის 31 დეკემბრის მდგომარეობით, AS ტალინის პორტს ჰყავს 19,946 აქციონერი (წლიური ზრდა +29%). 2021 წელს უცხოელი ინვესტორების წილი 12%-დან 10%-მდე შემცირდა, ხოლო ესტონელმა კერძო ინვესტორებმა წილი 12%-დან 13%-მდე გაზარდეს. ესტონეთისა და დანარჩენი ბალტიის ქვეყნების საინვესტიციო და საპენსიო ფონდები ფლობენ კომპანიის აქციების დაახლოებით 10%-ს.

რესურსები ინტერნეტში

 Tallinna Sadama koduleht
 Hidden real estate value Enlight Research, 25. november 2020
სქოლიო

კატეგორია:ესტონეთის ორგანიზაციები
კატეგორია:ორგანიზაციები ანბანის მიხედვით
კატეგორია:ორგანიზაციები დაარსების თარიღის მიხედვით
კატეგორია:1990-იან წლებში დაარსებული ორგანიზაციები
კატეგორია:პორტები და ნავსადგურები ქვეყნების მიხედვით